Source: https://meedialiit.ee/kaebused-2016/
Timestamp: 2020-08-07 13:13:18+00:00
Document Index: 3874961

Matched Legal Cases: ['kohus ', 'kohus ', 'kohus ', 'Kohus ', 'kohus ', 'kohus\n']

Kaebused 2016 - Eesti Meediaettevõtete Liit
Kaebused 2016Bruno Lill1. jaan. 2016 13. nov. 2019
705 Anonüümne menetlus (kaebaja isik on Pressinõukogule teada)
23.12.16 Eesti Rahvusringhäälingu uudisteportaal
uudis Kaebaja ei ole rahul, et talle sõna ei antud, kuigi artikkel sisaldab tema kohta süüdistust. Poolte kokkulepe
18.01.17 KOKKULEPE:
Pooled saavutasid kokkuleppe.
704 Pia Ruotsala, EELK perekeskus
17.12.16 Eesti Päevaleht
Eksperdid: lähisuhtevägivalla juhtumeid ei tohi lahendada pereteraapiaga Kaebaja ei ole rahul, et artikkel sisaldab valeinfot, loo pealkiri ei vasta tõele, osapooled ei saanud võrdselt sõna ja leht ei avaldanud vastulauset. Pressinõukogu otsus
26.01.17 ÕIGEKSMÕISTEV:
703 Peeter Reimann, Ljudmilla Tamar
05.12.16 Pärnu Postimees
Kuriteos süüdi mõistetud eelmine vallavanem ähvardas küla jaanituld Kaebajate arvates on artikli pealkiri ja sisu eksitavad. Kaebajad ei ole rahul, et neile sõna ei antud. Kaebajad leiavad, et foto on asjakohatu ja teemaväine ning ei ole seotud loo põhiteemaga. Pressinõukogu otsus
26.01.17 TAUNIV:
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Kuna tegemist oli kompromissi kajastamisega, siis oleks pidanud leht andma Peeter Reimannile sõna. Pressinõukogu leiab, et loo algne pealkiri oli eksitav ja sellega rikkus leht ajakirjanduseetika koodeksi punkti 4.11., mis ütleb, et pealkirjad ei või auditooriumi eksitada.
702 Annika Urm
30.11.16 Postimehe veeb, Elu24
Staarid rahast ilma jätnud süüdimatu raamatupidaja: äri on äri! Kaebaja leiab, et tema kohta on avaldatud laimavat ja valeinfot. Pressinõukogu otsus
Elu24 ei ole eksinud ajakirjanduseetika koodeksi vastu. Pressinõukogu hinnangul puudus Elu24 toimetusel, kelle uudis põhines Radari saatelõigul, alus kahelda Radari poolt informatsiooni ja allikate väidete õigsuse kontrollimata jätmises. Annika Urmile oli antud võimalus kõiki tema kohta esitatud süüdistusi kommenteerida ning Annika Urmi vastuväited leidsid Radari saatelõigule tuginevas artiklis kajastamist.
701 Annika Urm
30.11.16 Kanal 2
Radar Kaebaja leiab, et tema kohta on avaldatud laimavat ja valeinfot. Pressinõukogu otsus
Kanal 2 ei ole saates Radar eksinud ajakirjanduseetika koodeksi vastu. Pressinõukogu hinnangul puudus Radari toimetusel alus kahelda info tõesuses ja allikate usaldusväärsuses. Annika Urmile oli antud võimalus kõiki tema kohta esitatud süüdistusi kommenteerida ning Annika Urmi seisukohad leidsid saates kajastamist.
700 Lauri Grand Uustalu, Gerli Grand Uustalu, Gowri Grand Uustalu, Sirli Salumäe, Erika Raji Uustalu
30.11.16 TV3
saade Evelin Kaebajad ei ole rahul, et saates halvustati nende perekonda, kuid neile sõna ei antud. Pressinõukogu otsus
TV3 ei eksinud ajakirjanduseetika koodeksi vastu. Pressinõukogu hinnangul ei naeruväärista ega laima saade kaebajate perekonda. Pressinõukogu hinnangul loobusid kaebajad ise oma seisukoha kajastamise võimalusest seeläbi, et Sirli Salumäe ja Gowri Grand Uustalu otsustasid saates mitte osaleda.
699 Pala vallavanem Jozsef Weinrauch
30.11.16 Postimees
Minu vald, minu elanikud, minu raha, minu kool! Kaebaja ei ole rahul, et ajakirjanik lindistas vestlust ja et tema toon oli ründav ja pahatahtlik. Samuti ei ole kaebaja rahul, et ei saanud artikliga enne ilmumist tutvuda. Kaebaja leiab, et artiklis on mitmeid solvavaid ja valeväiteid. Pressinõukogu otsus
Leht rikkus ajakirjanduseetika koodeksi punkti 1.4., mis näeb ette, et ajakirjanik vastutab oma sõnade ja loomingu eest ning ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu hinnangul on artikkel ühepoolne (sisaldab kaebaja kohta negatiivseid hinnanguid), kaebajat halvustav ja sellest kumab läbi ajakirjaniku hoiak kaebaja suhtes. Pressinõukogu peab halvustavaks ka sõna „toiduahel“ kasutamist pealkirjas.
698 Tallinna TV juhatuse liige Toomas Lepp
29.11.16 Eesti Päevaleht
Ratas pillab avansiks saadud usaldust Kaebaja hinnangul sisaldab juhtkiri valefakte, sildistab ja sõna kritiseeritavale ei anna. Pressinõukogu otsus
Leht rikkus juhtkirjaga ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu hinnangul on Tallinna TV kohta avaldatud ebatäpset infot, sest juhtkirjas viidatud loengut ei kajastatud.
697 Ado Sepa
18.11.16 Pärnu Postimees
Kaasomanik heideti enda hotellist välja Kaebaja leiab, et artikkel sisialdab ebatäpset infot ja osapoolte seisukohad ei ole võrdselt esindatud. Kaebaja ei ole rahul, et talle ei jäetud piisavalt aega põhjaliku vastuse esitamiseks. Pressinõukogu otsus
15.12.16 ÕIGEKSMÕISTEV:
Pärnu Postimees ei ole rikkunud ajakirjanduseetika koodeksit. Pressinõukogu peab piisavaks, et Ado Sepale pakuti sõna, kuigi kaebajalt võinuks taotleda veel lisainfot.
696 Kert Reinhold
10.11.16 Maaleht
Mehed krattisid põllufirmadelt mitu tonni kütet Kaebaja ei ole rahul, et leht avaldas tema täisnime ja nimetab teda kurjategijaks ilma kohtuotsuseta. Pressinõukogu otsus
15.12.16 TAUNIV:
Maaleht rikkus ajakirjanduseetika koodeksi punkti 4.4., mis näeb ette, et ajakirjandus ei või inimest käsitleda kurjategijana enne sellekohast kohtuotsust. Pressinõukogu hinnangul on kaebuse esitaja mõistetud süüdi loo pealkirjas.
695 Kert Reinhold
10.11.16 Saarte Hääl
Saarte Hääl rikkus ajakirjanduseetika koodeksi punkti 4.4., mis näeb ette, et ajakirjandus ei või inimest käsitleda kurjategijana enne sellekohast kohtuotsust. Pressinõukogu hinnangul on kaebuse esitaja mõistetud süüdi loo pealkirjas.
694 Lasnamäe Linnaosa Valitsus
10.11.16 Eesti Päevaleht
Seaduse täitmine pole vabatahtlik Kaebaja hinnangul on juhtkrja pealkiri ja sisu eksitavad, moonutatud ja ühepoolsed. Pressinõukogu otsus
Eesti Päevaleht ei ole eksinud ajakirjanduseetika koodeksi vastu. Pressinõukogu leiab, et juhtkirjas/arvamusartiklis võib toimetus võtta positsiooni, tuginedes varem samas väljaandes avaldatud materjalidele.
693 Monster Music
04.11.16 Kanal 2
Reporter Kaebaja hinnangul on saatelõik ühepoolne ja sisaldab valet. Pressinõukogu otsus
Kanal 2 rikkus festivale puudutavas saatelõigus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul halvustati esialgest lugu parandavas saatelõigus Retrobest korraldajat, kuid talle sõna ei antud.
692 Kari Kuulman
03.08.16 Delfi, Eesti Päevaleht
Kahtlaseid võtteid kasutavad firmajuhid petavad õhku müües ka oma kliente Kaebaja leiab, et artikkel sisildab faktivigu, moonutatud ja valeväiteid. Kaebaja ei ole rahul, et artiklis ei antud talle sõna. Pressinõukogu otsus
17.11.16 TAUNIV:
Delfi ja Eesti Päevaleht rikkusid ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul ei saanud Kari Kuulman vastata konkreetsele küsimusele, miks ta petab oma kliente.
691 Sarkis Tatevosjan
26.10.16 Põhjarannik, Severnoje Poberezje
Kinnistuomanik nõuab linnalt 40 000 eurot valuraha Kaebaja leiab, et artiklis on moonutatud summat, info on vigane ja puudulik ning talle ei antud sõna. Pressinõukogu otsus
Põhjarannik ja Severnoje Poberezje rikkusid ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu leiab, et kuna linnapea saab artiklis sõna, siis oleks leht pidanud sõna andma ka kaebajale. Lisaks on lugu Sarkis Tatevosjanist, mitte kohtuasjast.
690 Nelja Energia AS, OÜ Hiiumaa Offshore Tuulepark
11.10.16 Hiiu Leht
MTÜ Hiiu Tuul läheb jälle kohtusse; Kas diskussioonist saab asja? Kaebajate hinnangul on esimese artikli foto ja pildiallkiri eksitavad, leht ei avaldanud parandust ja teine artikkel koosneb vaid hinnangulistest kommentaaridest. Pressinõukogu otsus
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul esitatakse artiklites põhjalikult tuuleparkide vastaste seisukohti, kuid ettevõte saab teemat kommenteerida liiga vähe. Olukorda oleks saanud lahendada ka ettevõttele vastulause andmisega.
689 Mart Pirita
05.10.16 Eesti Päeveleht
Bahama äriregistri leke: Eesti kiirlaenupankurist eurovolinik Kroesini Kaebaja leiab, et artiklis käsitletakse teda süüdiolevana ja esitatakse tema kohta valeväiteid. Kaebaja ei ole rahul, et talle sõna ei antud. Pressinõukogu otsus
Eesti Päevaleht ja Delfi rikkusid ajakirjanduseetika koodeksi punkti 4.4., mis näeb ette, et ajakirjandus ei või inimest käsitleda kurjategijana enne sellekohast kohtuotsust. Pressinõukogu hinnangul ei saa Mart Piritat süüdistada e-postkontode rikkumises, sest kohus leidis, et ta ei ole süüdi.
688 Ahto Kalda
04.10.16 Lääne Elu
Politsei uuris ööpäev läbi mõrvapaika; Kaebaja leiab, et artiklis on tema kohta avaldatud valeinfot, kuid kommentaari ei küsitud. Jäetud läbi vaatamata
10.10.16 JÄETUD LÄBI VAATAMATA:
Vastavalt statuudi punktile 3.1. jäetud läbi vaatamata, sest leht avaldas vabanduse.
687 Kaja Lind
29.09.16 Sakala
Kõpu volikogu juht kaebas vallavalitsuse kohtusse Kaebaja leiab, et artikkel sisialdab valeväiteid, on ekistav ja tekitab talle põhjendamata kannatusi. Samuti ei ole kaebaja rahul, et leht ei avaldanud vigade parandust. Pressinõukogu otsus
Leht ei eksinud ajakirjanduseetika koodeksi vastu. Pressinõukogu hinnangul jääb Kaja Lind vallavolikogu esimeheks ka mittetulundusühingut esindades. Samuti ei ole valeväide see, et kaebaja läks kohtusse vallavalitsuse vastu. Pressinõukogu hinnangul ei ole seega artiklis ega loo pealkirjas neis kahes punktis valeväiteid esitatud.
686 Yana Toom
27.09.16 Delfi, venekeelne Delfi
Yana Toom hümni ajal istuma jäämisest: ega te iga kord püsti karga, kui raadios Eesti hümni kuulete Kaebaja hinnangul on artikkel ja selle pealkiri eksitavad. Pressinõukogu otsus
Delfi rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks moonutatud info. Pressinõukogu hinnangul ei võta pealkiri kokku tegelikku olukorda – Yana Toom oli kohvikus ja ei reageerinud koos paljude teiste kohvikus viibijatega kontserdisaalis esitatud hümnile. Pressinõukogu hinnangul jätab pealkiri mulje, nagu oleks Yana Toom hümni ajal jäänud demonstratiivselt istuma.
685 Lääne-Saare vald
21.09.16 Saarte Hääl
Suurim vald osutus suurprojektis saamatuks Kaebaja hinnangul on loo pealkiri eksitav, artikkel tekitab põhjendamata kannatusi ja kaebaja ei saanud võimalust vastulauseks. Pressinõukogu otsus
Saarte Hääl rikkus ajakirjanduseetika koodeksi punkti 4.11., mis näeb ette, et pealkirjad ja juhtlaused ei või auditooriumi eksitada. Pressinõukogu hinnangul on loo pealkiri ja juhtlõik eksitavad, sest need jätavad lugejatele mulje, et vaid üks vald oli saamatu. Artikli enda sisust tuleb välja, et oma tööga ei saanud tegelikkuses hakkama mitu valda.
684 Heiki Trakmann
15.09.16 Kanal 2
Kodutunne Kaebaja leiab, et saates valetatakse tema kohta, nimetatakse teda kelmiks, kuid sõna ei antud. Pressinõukogu otsus
17.11.16 ÕIGEKSMÕISTEV:
5. septembri saates „Kodutunne“ ei ole eksitud ajakirjanduseetika koodeksi vastu. 2013. aastal toimunut kajastati saates vaid selleks, et selgitada vaatajatele maja remontimise põhjust. Pressinõukogu andmetel ei ole kaebaja 2013. aasta „Reporteris“ räägitut vaidlustanud ja seepärast puudus põhjus kaebaja kommentaari uuesti küsida.
683 Moskva Patriarhaadi Eesti Õigeusu Kiriku Narva Jumalaema Narva Ikooni Kogudus
05.09.16 Den za Dnjom
Võtke mind siit ära; Prügi pühalikust seegist Kaebaja leiab, et artikkel sisaldab ekistavat ja moonutatud infot ning üks pool on saanud vähem sõna. Pressinõukogu otsus
Den za Dnjom ei ole eksinud ajakirjanduseetika koodeksi vastu. Pressinõukogu hinnangul sai kaebaja võimaluse artiklis süüdistusi kommenteerida ehk mõlemad osapooled said sõna.
682 Eesti Loomakaitse Liit, Heiki Valner, Kertu Jukkum
30.08.16 Järva Teataja
Koeraomanik kempleb agarate loomakaitsjatega Kaebajate hinnangul sisaldab artikkel ebaõiget infot. Samuti ei saanud kaebajad sõna. Pressinõukogu otsus
Järva Teataja ei ole eksinud ajakirjanduseetika koodeksi vastu. Pressinõukogu leiab, et mõlemad osapooled on saanud sõna, sest loos avaldati Loomakaitse Liidu nägemus ning sõna said koeraomanik ja veterinaarkeskus.
681 Eesti Loomakaitse Liit, Heiki Valner, Kertu Jukkum
30.08.16 Maaleht
Veterinaarkeskuse ametnik: Heiki Valner tegeles oma blogis täieliku laimuga Artiklis on ebaõige info ja kaebajatele ei ole sõna antud. Pressinõukogu otsus
Maaleht ei ole eksinud ajakirjanduseetika koodeksi vastu. Pressinõukogu leiab, et mõlemad osapooled on saanud sõna, sest algses loos avaldati Loomakaitse Liidu nägemus ja kaevatud artikli all on viide esimesele loole, mis annab lugejatele võimaluse kõigi osapoolte seisukohtadega tutvuda.
680 Lux Express
29.08.16 Postimees
Luksusbussi hullumeelne sõidustiil jahmatas möödujaid Kaebaja leiab, et artikli pealkiri, juhtlõik ja sissejuhatus on eksitavad. Pressinõukogu otsus
Postimees rikkus veebis avaldatud uudisega ajakirjanduseetika koodeksi punkti 4.11., mis näeb ette, et pealkirjad ja juhtlaused ei või auditooriumi eksitada. Pressinõukogu hinnangul ei tule pealkirjast ja esimesest lõigust välja, et ohtlik sõidustiil tulenes juhi terviserikkest.
679 Lux Express
29.08.16 Meie Maa
Internetita naine jäeti bussist maha Kaebaja leiab, et artikli pealkiri on eksitav. Pressinõukogu otsus
Meie Maa rikkus ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu leiab, et pealkiri jätab mulje nagu oleks bussifirma naise maha jätnud, kuigi naine jäi bussist maha seepärast, et tal puudus pilet ja kõik kohad olid välja müüdud.
678 MTÜ Vene Muuseum
10.08.16 Den za Dnjom
Vene muuseumil on uus direktor Kaebaja hinnangul oli artiklis valeinfo, sest juttu ei olnud MTÜst Vene Muueum, vaid SA Tallinna Vene Muuseumist, kus direktor vahetus. Pressinõukogu otsus
27.10.16 ÕIGEKSMÕISTEV:
Den za Dnjom ei eksinud ajakirjanduseetika koodeksi vastu, sest suures osas on kasutatud muuseumi õiget nime ja pealkirjas on lühendi kasutamine mõistlik ja põhjendatud.
677 AS Tere juhataja Oliver Kruuda
08.08.16 Eesti Päevaleht, Delfi
Eesti piimandusele ülioluline Põlva tehas tekitas Terele saatusliku võla Kaebaja leiab, et artikkel sisaldab valeväiteid ning halvustavaid ja põhjendamata hinnanguid. Pressinõukogu otsus
27.10.16 TAUNIV:
Eesti Päevaleht ja Delfi rikkusid ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu leiab, et Oliver Kruuda oleks pidanud saama sõna tehase müügi ja vara osas. Oliver Kruudale sõna andes oleks tulnud välja ka majandusaruannet puudutav faktiviga.
676 MTÜ Horoskoop juhatuse liige Argo Loopman
05.08.16 Sirp
Sünniaja mõju elukäigule Kaebaja ei ole rahul, et leht ei avaldanud tema vastulauset, kuigi artikkel sisaldas astroloogide kohta valet ja astroloogidele ei olnud sõna antud. Pressinõukogu otsus
Sirp ei eksinud ajakirjanduseetika koodeksi vastu. Pressinõukogu hinnangul ei ole artiklis konkreetselt kaebajat ega tema ettevõtet nimetatud ja seega ka tema kohta süüdistusi esitatud.
675 Martin Tanning
05.08.16 Eesti Päevaleht
Relvaäri kaitseväes. Laotöötaja toimetas kuude kaupa relvaosi mustale turule Kaebaja ei ole rahul, et leht avaldas tema isikuandmed ja käsitles teda kurjategijana enne kohtuotsust. Samuti avaldas leht kaebaja kohta valeinfot, leiab kaebaja. Pressinõukogu otsus
Eesti Päevaleht rikkus ajakirjanduseetika koodeksi punkti 5.3., mis näeb ette, et ebaõige info ilmumise korral tuleb avaldada parandus. Kuigi Päevaleht kustutas loost vale karistuse, oli tegemist ränga veaga ning parandusele oleks pidanud tähelepanu juhtima (veebis loo pealkirja juures).
674 MarDent Kesklinna Hambakliiniku tegevjuht Marko Olenko
04.08.16 Lääne Elu veeb
Suvitaja kogemus: valutava hambaga laps sai Haapsalus abi teisel katesl Kaebaja peab loo pealkirja eksitavaks ja ei ole rahul, et hambakliiniku seisukohta ei küsitud. Pressinõukogu otsus
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Samuti rikkus leht punkti 3.2., mis näeb ette, et ajakirjanik ei või kuritarvitada meediaga suhtlemisel kogenematuid inimesi. Pressinõukogu hinnangul ei ole hambakliiniku administraator avaliku elu tegelane ja kaebusest tuleb ka välja, et ajakirjanik meelitas administraatorilt kommentaari välja. Lisaks ütles administraator ajakirjanikule, et tema sõnu artiklisse ei pandaks ja kommentaari saamiseks tuleb pöörduda hambakliiniku tegevjuhi poole.
673 Anti Paap
27.07.16 Võrumaa Teataja
IRL: politsei väldib Võrus võimul olevate sotside tegevuse uurimist Kaebaja hinnangul sisaldab artikkel tema kohta valefakte. Samuti ei ole kaebaja rahul, et talle sõna ei antud. Pressinõukogu otsus
Leht rikkus ajakirjanduseetika koodeksi punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari samas numbris. Pressinõukogu hinnangul on Anti Paapi süüdistatud oma töö tegemata jätmises, millega on politseiniku usaldusväärsus seatud küsimärgi alla ja mis on omakorda nii tõsine süüdistus, et vajanuks kaebaja kommentaari.
672 Aivar Pors
14.07.16 Saarte Hääl
Alkoholikeeld ei takistanud õepeksjat vägivallatsemast; Paragrahv ei muuda midagi: Murika perevägivald jätkub Kaebaja leiab, et teise artikli juures olev foto on eksitav. Lisaks on mõlemad artiklid üle pakutud. Pressinõukogu otsus
15.09.16 ÕIGEKSMÕISTEV:
Leht ei rikkunud ajakirjanduseetika koodeksit. Pressinõukogu hinnangul ei ole talu laiema avalikkuse jaoks pildilt tuvastatav. Selle talu tunnevad ära vaid kohaliku elanikud, kes aga on niigi olukorraga kursis. Pressinõukogu hinnangul võib ajakirjandus nimetada talu „hirmu kantsiks“, sest seal leidsid aset vägivallatsemised.
671 Mart Pirita
17.06.16 Delfi
Ringkonnakohus mõistis õigeks maakohtus Hanno Pevkuri ja Elmar Vaheri küberründamises süüdi mõistetud Mart Pirita Kaebaja ei ole rahul, et tema arvamust ei küsitud, artiklid sisaldavad valeinfot ja oletusi ning et teda on käsitletud kurjategijana enne sellekohast kohtuotsust. Pressinõukogu otsus
Delfi rikkus ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu hinnangul ei saa kaebajat nimetada küberründajaks, sest kohus leidis, et Mart Pirita ei ole süüdi.
670 Mart Pirita
17.06.16 Õhtuleht
Ministri meilikasti lukustaja sai õiguse; Kohus mõistis siseministri meilikasti lukustanud IT-spetsialisti õigeks Kaebaja ei ole rahul, et tema arvamust ei küsitud, artiklid sisaldavad valeinfot ja oletusi ning et teda on käsitletud kurjategijana enne sellekohast kohtuotsust. Pressinõukogu otsus
Õhtuleht rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Samuti rikkus Õhtuleht punkti 4.11., mis näeb ette, et pealkirjad ei või auditooriumi eksitada. Pressinõukogu on seisukohal, et kuna kohus ei leidnud tõendeid, siis ei saa kaebajat nimetada meilikasti lukustajaks.
669 Mart Pirita
17.06.16 ERR uudised
Kaitsja taotles siseministri meilikasti lukustanud IT-spetsialisti õigeks mõistmist; Siseministri meilikasti lukustamises süüdi mõistetud IT-spetsialisti õigeksmõistmine jõustus Kaebaja ei ole rahul, et tema arvamust ei küsitud, artiklid sisaldavad valeinfot ja oletusi ning et teda on käsitletud kurjategijana enne sellekohast kohtuotsust. Poolte kokkulepe
10.08.16 KOKKULEPE:
Toimetus tegi artiklitesse parandused.
668 Urve Palo
16.06.16 Postimees
Kes rääkis mida Tallinna Sadama uurimiskomisjonile? Kaebaja hinnangul sisaldab artikkel tema kohta ebaõigeid väiteid. Kaebaja ei ole rahul, et talle sõna ei antud, kuigi lugu sisaldab tema kohta süüdistusi. Pressinõukogu otsus
Postimees rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul oleks pidanud Urve Palolt kommentaari küsima.
667 Eesti Islami Koguduse peavaimulik Ildar Muhamedshin ja juhatuse liige Aghanum Allahverdijeva
15.06.16 Eesti Päevaleht
Eesti muslimite imaam sättis end elama koguduse rahaga soetatud külaliskorterisse; Eesti islami kogudus müüb imaami koduks muutunud luksuskorterit Kaebaja leiab, et artiklid sisaldavad oletusi ja tõendamata infot. Pressinõukogu otsus
Päevaleht ei ole kahe artikliga rikkunud ajakirjanduseetika koodeksit. Pressinõukogu hinnangul on Ildar Muhhamedðinile vastamiseks antud kaks nädalat piisavalt pikk aeg. Kaebaja oleks saanud oma seisukohtadega süüdistused ümber lükata.
666 Georg Linkov
14.06.16 Hiiu Leht
Kogudus ja ametnikud kisti võimu nimel poliitilisse võitlusse Kaebaja leiab, et artikkel on eksitav ja halvustav ning sõna talle ei antud. Samuti ei ole ilmunud vastulauset ega parandust. Pressinõukogu otsus
Leht rikkus ajakirjanduseetika koodeksi punkti 4.1., mis näeb ette, et uudised, arvamused ja oletused olgu selgelt eristatavad ning uudismaterjal põhinegu tõestataval ja tõenditega tagatud faktilisel infol. Pressinõukogu hinnangul on kaebajat süüdistatud võimu haaramise soovis, kasutades selleks ametnikke ja kogudust. Georg Linkov on artiklis saanud küll teistel teemadel sõna, kuid konkreetses võimuhaaramise süüdistuses mitte. Pressinõukogu hinnangul sisaldab artikkel alates pealkirjast spekulatsioone, kuid tõestusmaterjali ei esitata.
665 Leili Aavistu
10.06.16 Saarte Hääl
Paragrahv ei muuda midagi: Murika perevägivald jätkub Kaebaja ei ole rahul, et artikli juures on avaldatud nende kodu pilt ja seda luba küsimata. Pressinõukogu otsus
Leht ei rikkunud ajakirjanduseetika koodeksit. Pressinõukogu hinnangul ei ole talu laiema avalikkuse jaoks pildilt tuvastatav. Selle talu tunnevad ära vaid kohaliku elanikud, kes aga on niigi olukorraga kursis. Samas soovitab Pressinõukogu toimetustel kaaluda selliste fotode avaldamist, sest majas elavad ka kannatanud. Pressinõukogu hinnangul võib ajakirjandus nimetada talu „hirmu kantsiks“, sest seal leidsid aset vägivallatsemised.
664 Aleksander Ljubajev, Toomas Keel, Jaanus Kivioja
07.06.16 Kanal 2
Reporter Kaebajad leiavad, et saatelõik sisaldab nende kohta ebaõiget infot ja nad ei saanud sõna. Samuti peavad kaebajad saatelõiku neid halvustavaks ja süüdistavaks. Pressinõukogu otsus
Kanal 2 rikkus 6. juuni Suvereporteris ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Kuna saatelõigus kajastati prokuratuuri seisukohta, siis leiab Pressinõukogu, et kaebajate seisukoht oleks pidanud leidma samas mahus kajastamist.
663 MTÜ Klubi Tartu Maraton
06.06.16 Postimees
Alfaisaste verepulm Kaebaja hinnangul on artikli juures olev foto eksitav, sest see ei kajasta Tartu Rattarallit ja foto juures ei ole märgitud, et pilt pärineb 2011. aasta Tour de France´lt. Pressinõukogu otsus
Fotole ei ole küll lisatud selgitavat pildiallkirja, et pilt ei ole tehtud Tartu Rattarallil, kuid toimetus tunnistas eksimust ja avaldas selgituse. Kuna tegemist ei ole suure ega ka konkreetset isikut personaalselt puudutava veaga, siis ei ole head ajakirjandustava rikutud.
662 Urve Palo
Parvlaevade hiigeltehingul vaid kaks vastutajat Kaebaja leiab, et artiklis olevad faktilised väited tema kohta ei ole õiged. Pressinõukogu otsus
Postimees ei ole rikkunud ajakirjanduseetika koodeksit. Pressinõukogu hinnangul on Urve Palo saanud artiklis sõna.
661 Toomas Tamm
02.06.16 TV 3
Kuuuurija Kaebaja leiab, et tema kohta avaldatakse laimu ja valeinfot. Pressinõukogu otsus
TV3 ei ole 31. mai saatega „Kuuuurija“ eksinud ajakirjanduseetika koodeksi vastu. Pressinõukogu hinnangul on intervjuust näha, et Toomas Tamm nõustus intervjuud andma ja sai võimaluse kõiki süüdistusi kommenteerida.
660 Edgar Voit
31.05.16 Postimees
Kaitseväeölased lõhkusid autoga suusarajad Kaebaja leiab, et artiklis on teda halvustatud ja hukka mõistetud. Kaebaja hinnangul sisaldab artikkel faktivigu ja kõiki osapooli ei ole ära kuulatud. Samuti ei ole kaebaja rahul, et leht ei avaldanud vastulauset. Pressinõukogu otsus
Postimees ei ole rikkunud ajakirjanduseetika koodeksit. Pressinõukogu hinnangul said mõlemad osapooled - suusataja ja kaitsevägi – sõna. Pressinõukogu leiab, et kuna juhtunut on kinnitanud kaitsevägi, ei ole selles põhjust kahelda.
659 Glorious Trade OÜ
30.05.16 Äripäev
Ehitaja sai hankevõidu asemel tünga Kaebaja leiab, et leht on artiklis ja kodulehe avalehel kuvatud tsitaadis esitanud ebaõigeid ja ühekülgseid väiteid. Kaebaja hinnangul on jäetud faktid kontrollimata. Kaebaja ei ole rahul, et kaebaja olulised vastuseid jäid artiklist välja ja ei antud võimalust kriitilisi märkusi kommenteerida. Pressinõukogu otsus
Äripäev ei ole rikkunud ajakirjanduseetika koodeksit. Pressinõukogu hinnangul on Glorious Trade OÜ saanud võimaluse kõikidele süüdistustele vastata ja oma seisukohti selgitada. Pressinõukogu hinnangul peavad kliendid hange.ee keskkonda vahendajaks ja neil on õigus oma arvamus välja öelda.
658 Veet Mano Wannaquot
29.05.16 TV 3
Kuuuurija Kaebaja leiab, et tema kohta esitatakse ebaõigeid ja eksitavaid andmeid ja teda käsitletakse kurjategijana igasuguse õigusliku aluseta. Samuti ei tooda saates välja ühtegi tõendit, mis kinnitaks kaebaja osalust Kadri Luide surmas. Pressinõukogu otsus
15.09.16 TAUNIV:
TV3 rikkus ajakirjanduseetika koodeksi punkti 4.1., mis näeb ette, et uudised, arvamused ja oletused olgu selgelt eristatavad ning uudismaterjal põhinegu tõestataval ja tõenditega tagatud faktilisel infol. Pressinõukogu hinnangul luuakse kaebaja suhtes saates negatiivne kontekst ja jäetakse mulje, et ta võib olla blogija surmas süüdi. Pressinõukogu leiab, et saates ei ole esitatud ühtegi tõendit, mis kinnitaks, et kaebaja soovitas blogijal lõpetada ravimite võtmise.
657 Tallinna Ringkonnakohus
12.05.16 LP
Alla Raudsepp, juriidilise näidispoomise nurkasurutud ohver Kaebaja ei ole rahul, et ajakirjanik ei kajastanud kohtu seisukohti ja ei kontrollinud allika usaldusväärsust ja info tõesust. Pressinõukogu otsus
16.06.16 ÕIGEKSMÕISTEV:
LP ei ole eksinud ajakirjanduseetika koodeksi vastu. Pressinõukogu hinnangul oli Alla Raudsepal õigus hinnata tema kohta tehtud kohtuotsuseid. Samas oleks LP lugejate mitmekülgsema informeerituse tagamiseks võinud kaaluda kohtuotsuse refereeringu avaldamist intervjuu juures.
656 Kairi Mölder
07.05.16 Delfi
Isehakanud hambaarsti visiidil käinud naine: ma olen kaks korda sünnitanud, aga sellist valu nagu seal, ei soovi vaenlaselegi Kaebaja ei ole rahul, et loos avalikustati tema nimi ja avaldati halvustavaid valeväiteid. Kaebaja ei ole rahul, et ajakirjanik ei kontrollinud allika tausta ega motiivi. Pressinõukogu otsus
16.06.16 TAUNIV:
Delfi rikkus ajakirjanduseetika koodeksi punkti 3.5., mis näeb ette, et toimetus kontrollib, eelkõige kriitilise materjali korral, info tõesust ja allikate usaldusväärsust. Pressinõukogu hinnangul oleks toimetus pidanud kontrollima teistelt osapooltelt (näiteks terviseamet) konkreetseid asjaolusid.
655 Martin Napa
22.02.16 Eesti Rahvusringhääling
Pealtnägija Kaebaja leiab, et saates on avaldatud eksitavat ja ebatäpset infot. Kaebaja ei ole rahul, et infot koguti salaja ja tema selgitusi ei kuulatud. Pressinõukogu otsus
Pealtnägija ei ole eksinud ajakirjanduseetika koodeksi vastu. Pressinõukogu hinnangul oli teema kajastamiseks ülekaalukas avalik huvi, saatelõigus on palju erinevaid allikaid ja ka Martin Napale pakuti korduvalt sõna. Kuna Martin Napa intervjuud ei andnud, siis kasutati saates tema kirjalikke vastuseid.
654 Sven Kabanen
03.05.16 Kanal 2
Radar Kaebaja leiab, et saatelõigus on teda mustatud, kuid sõna ei antud. Samuti on kaebaja kohta esitatud valeinfot. Pressinõukogu otsus
Kanal 2 ei ole saates Radar eksinud ajakirjanduseetika koodeksi vastu. Pressinõukogu hinnangul annab koos tegutsemine aluse nimetada Sven Kabaneni Ain Rammu äripartneriks. Lisaks ei öelda saatelõigus, et Sven Kabanen müüb MMSi ja soodat, vaid et kõik ained viidi haigete juurde koos. Samuti on saatelõigust näha, et kaebaja on intervjuude juures ja seega oli kursis, mis räägiti.
653 Aita Mölder
29.04.16 Lääne Elu
12.04.16 Kaebaja leiab, et avalik kiri sisaldab tema kohta valeinfot ja rikub mainet. Samuti ei ole kaebaja rahul, et talle ei antud sõna. Pressinõukogu otsus
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul on avalikus kirjas olev süüdistus kaebaja aadressil uue tasandi sisse toomine teemasse (süüdistus kunstniku teoste omastamises), samuti puudus kirja avaldamiseks ajaline faktor ja seetõttu oleks pidanud võtma kommentaari ka kaebajalt.
652 Tallinna TV juhatuse liige Toomas Lepp
26.04.16 Postimees
Sotsid: Erki Nool peab revideerima Tallinna TV tegevust Kaebaja leiab, et artikkel sisaldab valeinfot ja Tallinna TV-le sõna ei antud. Pressinõukogu otsus
Postimees online ei ole rikkunud ajakirjanduseetika koodeksit. Pressinõukogul pole alust kahelda Postimehe väites, et algset e-kirja ei saadud kätte, sest saades vastulause teist korda, see kohe ka avaldati.
651 Mariita Mattiisen, Rita Rätsepp
21.04.16 Õhtuleht
Alo kinnitas mulle mitu korda, et sureb noorelt Kaebajate hinnangul rikub artikkel koos esilehega eraelu puutumatust ning põhjustab kannatusi, samuti pole kontrollitud allika usaldusväärsust. Pressinõukogu otsus
26.05.16 ÕIGEKSMÕISTEV:
Õhtuleht ei ole eksinud ajakirjanduseetika koodeksi vastu, sest tuntud muusiku eraelu allakäik on teema, mida on ajakirjandusel õigus käsitleda.
650 Päivila talu (Kalev Kann)
20.04.16 Võrumaa Teataja
Rõuge Päivila talu piimatootja käib E-Piimaga kohut; Jaanus Murakas: Eesti vajab ühte tugevat piimaühistut Kaebaja leiab, et artiklid sisaldavad ebaõiged väiteid ja kõik osapooled ei ole saanud sõna. Pressinõukogu otsus
Võrumaa Teataja ei ole eksinud ajakirjanduseetika koodeksi vastu. Võrumaa Teataja esitas Pressinõukogule kaebaja ja ajakirjaniku vestluse, mis kinnitab, et kaebaja teadis, mis ilmub ja et ta leppis ajakirjaniku parandustega.
649 Tallinna Televisioon
13.04.16 Delfi
Tuntud teleajakirjanik Andres Raid jäi jääknähtudega vahele ja raputas teda filminiud kaamerameest Kaebaja leiab, et artikkel sisaldab Andres Raidi kohta valeinfot ja kommentaarid halvustavad Tallinna TV-d. Pressinõukogu otsus
26.05.16 TAUNIV:
Delfi rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Kuigi lugu koos videoga avaldati kiiresti peale politseireidi ja ilmselt ei olnud reidi ajal võimalik Andres Raidilt kommentaari võtta, siis Pressinõukogu hinnangul võinuks Andres Raidi kommentaari lisada ka hiljem.
648 Helga Kaur Bhomrah
10.04.16 Delfi, Eesti Päevaleht
Kremli-meelne ja häälekas "lastekaitse" rühib Eesti poliitikasse Kaebaja leiab, et artikkel sisaldab tema kohta valeinfot ja kahjustab tema mainet. Pressinõukogu otsus
Eesti Päevaleht ja Delfi eksisid ajakirjanduseetika koodeksi punkti 4.3. vastu, mis ütleb, et ei sobi rõhutada rahvust, kui sellel pole uudisväärtust. Pressinõukogu hinnangul ei oma antud artikli kontekstis tähtust ega uudisväärtust fakt, mis rahvusest kaebaja on. Kuna kaebaja oli aktiivselt tegev MTÜ algusaastetel ja esines ka MTÜ kõneisikuna, siis ei saa pidada valeks tema nimetamist MTÜ üheks loojatest.
647 Tallinna Linnamuuseum
11.04.16 Eesti Päevaleht
Linnamuuseumi juhi fotoost tekitab töötajates kahtlusi, Eesti Päevalehe artikkel vallandas nõiajahi Kaebaja hinnangul sisaldavad artiklid ebatäpset infot ja muusumi esindajale ei ole antud sõna. Samuti ei ole kaebaja rahul, et esimeses artiklis on rõhutatud muusumi juhi religioosset kuuluvust. Pressinõukogu otsus
Päevaleht ei ole eksinud ajakirjanduseetika koodeksi vastu. Pressinõukogu hinnangul vastutab asutuse direktor kogu muuseumi töö eest ja peab olema valmis tegevust kommenteerima. Samuti on antud loo kontekstis muuseumi direktori usulise kuuluvuse rõhutamine. Pressinõukogu ei hakka võtma seisukohta selles, kas muuseum on fotokogu soetades lähtunud muuseumi kogumispoliitikast.
646 AS Pro Kapital Eesti
08.04.16 Eesti Päevaleht
Tallinna ja mere abielu on endiselt karidel Kaebaja leiab, et artiklis on firma kohta esitatud kriitikat, kuid sõna antud ei ole. Samuti sialdab lugu ebaõiget faktiväidet. Pressinõukogu otsus
Päevaleht ei ole rikkunud ajakirjanduseetika koodeksit. Tegemist ei ole uudisloo, vaid reportaaþiga, mille fookus ei ole Kalaranna sadama sulgemisel. Pressinõukogu hinnangul ei ole Pro Kapital seetõttu kogu artikli kontekstis selliseks osapooleks, kes pidanuks saama võimaluse kommentaariks. Lisaks kajastavad foto ja selle allkiri tegelikku olukorda – ala on aiaga piiratud ja silt „Merd kõigile“ on selle juures.
645 Jaanek Pahka
07.04.16 Eesti Päevaleht
Endine varas, rongaisa ja peksja - odinlaste juhtkuju Kaebaja leiab, et artikli pealkiri sisaldab tema kohta valeväiteid ja loo sisu on moonutatud ja sisaldab valeinfot. Jäetud läbi vaatamata
08.04.16 JÄETUD LÄBI VAATAMATA:
Vastavalt statuudi punktile 3.1. jäetud läbi vaatamata, sest leht avaldas paranduse ja vabanduse.
644 Harku vallavalitsus
06.04.16 Delfi
Reedetud rahvas: Harku vallavalitsuse vastu koguti 250 protestiallkirja Kaebaja hinnangul on artikkel laimav, sisaldab hinnanguid ja ebaõigeid väiteid. Kaebaja ei ole rahul, et sai kommentaariks ebapoportsionaalselt väikese osa. Pressinõukogu otsus
Delfi rikkus ajakirjanduseetika koodeksi punkti 4.1., mis ütleb, et uudised, arvamused ja oletused olgu selgelt eristatavad. Pressinõukogu hinnangul tekitab küsimuse loo þanr: kuigi toimetus väidab, et tegemist on uuriva looga, sisaldab see oletusi ja arvamusi, mida uurivas loos olla ei tohiks.
643 Harku vallavalitsus
01.04.16 Harju Elu
Elanikud ootavad sõnapidamist, mitte ilusaid sõnu Kaebaja hinnangul on artikkel laimav, sisaldab hinnanguid ja ebaõigeid väiteid. Kaebaja ei ole rahul, et sai kommentaariks ebapoportsionaalselt väikese osa. Pressinõukogu otsus
Harju Elu eksis ajakirjanduseetika koodeksi punkti 4.1. vastu, mis ütleb, et uudised, arvamused ja oletused olgu selgelt eristatavad. Pressinõukogu hinnangul tekitab küsimuse loo þanr: kuigi toimetus väidab, et tegemist on uuriva looga, sisaldab see oletusi ja arvamusi, mida uurivas loos olla ei tohiks. Kui tegemist oleks tervikuna arvamusartikliga, ei oleks selles ajakirjanduseetika koodeksi rikkumist.
642 Marge Guljavin
01.04.16 Virumaa Teataja
Õpilase säuts tõi kaasa konflikti õpetajatega Kaebaja leiab, et artikkel sisidab valefakte ja toimetus ei ole kontrollinud allikate usaldusväärsust. Samuti leiab kaebaja, et osa infot ei ole hangitud avalikult ja lapsi ei ole intervjueeritud täiskasvanu juuresolekul. Pressinõukogu otsus
Virumaa Teataja ei eksinud ajakirjanduseetika koodeksi vastu. Pressinõukogu arvates on sõna saanud kõik osapooled. Kuna toimetus kinnitas, et alaealiste sisukohti ei kasutatud, siis ei näe Pressinõukogu ka siin ajakirjanduseetika koodeksi rikkumist.
641 AS Vana Viru TT
30.03.16 Eesti Ekspress
Kuidas pritsimajast sai "litsimaja" Kaebaja hinnangul on artikli pealkiri eksitav ning lugu sisaldab ebatäpset ja eksitavat infot. Pressinõukogu otsus
Ekspress ei ole eksinud ajakirjanduseetika koodeksi vastu. Pressinõukogu hinnangul ei ole artikli fookus mitte litsimajal või prostitutsioonil, vaid tuletõrjeühingu jaoks kahjulikel kinnisvaratehingutel. Ka ei ole kaebaja väitnud, et artikli fookus oleks vale või mingil muul moel ekslik.
640 Riina Raudsik
29.03.16 Postimees
Imeravimit reklaamiva perearsti tervisekeskus sai ridamisi ettekirjutusi Kaebaja hinnangul sisaldab artikli pealkiri ebaõiget faktiväidet, sest ta ei ole kunagi reklaaminud ühtegi imeravimit. Kaebaja leiab, et artikkel eksitab lugejaid ja kahjustab tema mainet. Pressinõukogu otsus
21.04.16 TAUNIV:
Postimees rikkus veebis ilmunud pealkirjaga „Imeravimit reklaamiva perearsti tervisekeskus sai ridamisi ettekirjutusi“ ajakirjanduseetika koodeksi punkti 4.11., mis ütleb, et pealkirjad ei või auditooriumi eksitada. Pressinõukogu hinnangul on pealkiri eksitav, sest Riina Raudsik ei reklaami imeravimit (MMSi gruppi kuulumine ei tee temast veel MMSi reklaamijat).
639 Hiiu Maavalitsus
16.03.16 Hiiu Leht
Milline saab olema Hiiumaa nägu; Raha räägib; Maavalitsus planeerib rahastajatele kõrgepingeliine Kaebaja ei ole rahul, et sõna ei saanud. Lisaks sisaldavad lood alusetuid kahtlusi ja moonutatud fakte. Pressinõukogu otsus
Leht rikkus ajakirjanduseetika koodeksi punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari võimalust samas numbris. Pressinõukogu hinnangul esitati süüdistusi maavalitsuse kohta ja seepärast oleks pidanud andma maavalitsuse esindajale sõna.
638 Eesti Jahimeeste Selts
08.03.16 Saarte Hääl
Saaremaa küttimisandmed kahtluse all Kaebaja ei ole rahul, et artiklis sõna ei saanud. Pressinõukogu otsus
Leht rikkus ajakirjanduseetika koodeksi punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari võimalust samas numbris. Kuna artikkel sisaldas süüdistusi Saarema jahimeeste kohta, siis oleks pidanud ära ootama Saarema jahimeeste esindaja kommentaari. Pressinõukogu hinnangul oleks pidanud ajakirjanik küsimusi saates täpsustama, mis ajaks ta vastuseid ootab ja toimetus oleks pidanud tegema rohkem pingutusi kommentaari saamiseks.
637 Janek Kovaljov
26.02.16 Pärnu Postimees
Vanglast vabanenud tapja ähvardas ja peksis naist mitu kuud Kaebaja ei ole rahul, et talle artiklis sõna ei antud ja et teda on käsitletud kurjategijana enne vastavat kohtuotsust. Pressinõukogu otsus
21.04.16 ÕIGEKSMÕISTEV:
Pärnu Postimees ei ole eksinud ajakirjanduseetika koodeksi vastu. Pressinõukogu hinnangul on väljaannetel õigus kirjutada kohtuotsustest ja kuna antud juhul oli tegemist kokkuleppemenetlusega ja kaebaja tunnistas end süüdi, siis ei ole eetikakoodeksit rikutud.
636 Andre Lindvest
25.02.16 Harju Elu
Endine Playboy väljaandja plaanib maa-alust elektrijaama Kaebaja leiab, et artikkel sisaldab eksitavat ja halvustavat infot ning ta ei saanud võimalust kõiki vastaspoole väiteid kommenteerida. Pressinõukogu otsus
Leht ei eksinud ajakirjanduseetika koodeksi vastu, sest Andre Lindvest on saanud artiklis sõna. Pressinõukogu hinnangul on lehel õigus seostada kaebaja varasemat tegevust tema käimasoleva projektiga. Pressinõukogu leiab, et sellisel juhul ei ole tegemist halvustamisega. Pressinõukogu ei pea eksitavaks artikli pealkirja, vahepealkirju ega ka fotoallkirju, sest need tuginevad faktidele ja on seotud artikli sisuga.
635 Kenno Oja
18.02.16 Õhtuleht
Bruno O´Ya elulõpp: "Mul ei ole enam õieti kusagil elada, mul ei ole raha ja mul ei ole üldse süüa!" Kaebaja leiab, et artikkel sisaldab tema isa kohta valeinfot, kuid kaebajale vastulauseks sõna ei antud. Samuti ei ole kaebaja rahul, et allikate usaldusväärsust ei kontrollitud. Pressinõukogu otsus
Leht rikkus ajakirjanduseetika koodeksi punkti 5.2., mis näeb ette, et vastulausega on õigus parandada avaldatud materjalis esinevaid faktivigu ja tsitaate ning vastulause tuleb avaldada viivitusteta. Pressinõukogu hinnangul on Kenno Oja isa kohta avaldatud valeinfot ja leht oleks pidanud kaebaja vastulause avaldama selles osas, mis puudutas Kenno Oja isa. Samuti rikkus leht punkti 4.1., mis näeb ette, et uudismaterjal põhinegu tõestataval ja tõenditega tagatud faktilisel infol. Pressinõukogu hinnangul on Kenno Oja info oma isa kohta usaldusväärsem kui minia Marta Oja info oma endise äia kohta.
634 Edgar Savisaar
18.02.16 Delfi
Kas Savisaar võttis altkäemaksu vastu, aga vastuteenet ei kavatsenudki osutada? Kaebaja leiab, et artikkel käsitleb teda kui kurjategijat, kuigi teda ei ole süüdi mõistetud. Pressinõukogu otsus
31.03.16 ÕIGEKSMÕISTEV:
Delfi ei ole rikkunud ajakirjanduseetika koodeksit, sest tegemist on arvamuslooga, mis on analüütiline ja sisaldab hüpoteese.
633 Kaasaegse Kooli Sihtasutuse juhatuse ja Inglise Kolledþi Sihtasutuse nõukogu liige Viljar Kähari
17.02.16 Postimees
Inglise kolledzi sihtasutus jätkab lastevanematelt annetuste nõudmist Kaebaja peab artikli pealkirja eksitavaks. Samuti leiab kaebaja, et pealkiri sisaldab valesid faktiväiteid. Pressinõukogu otsus
31.03.16 TAUNIV:
Postimees rikkus ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu leiab, et artiklis oleks pidanud olema täpselt kirjas, kes lapsevanematelt raha küsib ning kas tegu on ikka nõudmisega. Artiklis Pressinõukogu hinnangul ajakirjanduseetika koodeksi rikkumist ei ole.
632 Herman Simm
12.02.16 LP
Veiko Kulla: bravuuri ja enesekindlust oli ehk liiga palju Kaebaja leiab, et artikkel sisaldab tema kohta faktivigu ja sõimu. Pressinõukogu otsus
LP rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu leiab, et Herman Simmi kohta on intervjuus visatud õhku karm faktiline süüdistus (hambaravikabineti sisustuse vargus), mis oleks vajanud Herman Simmi kommentaari.
631 Elvis Kavak
10.02.16 Meie Maa
Väljapressija lasi lubatust rohkem metsa maha võtta Kaebaja peab artikli pealkirja eksitavaks ja ei ole rahul, et ajakirjanik temalt kommentaari ei küsinud. Kaebaja leiab, et artikkel kirjeldab tema suhtes tehtud kohtuotsuseid teisiti kui need tegelikult on. Pressinõukogu otsus
Leht rikkus ajakirjanduseetika koodeksi punkti 1.5., mis näeb ette, et ajakirjandus ei tohi oma tegevusega tekitada kellelegi põhjendamata kannatusi, veendumata, et avalikkusel on tõesti vaja seda infot teada. Pressinõukogu peab põhjendamatuks artiklis kaebaja nimetamist väljapressijaks, sest tegemist on metsaraiet puudutava kohtuotsuse kajastamisega. Samuti jääb arusaamatuks, miks artikkel ilmus, sest selles ei ole viidet värskele kohtuotsusele.
630 Eesti Energia
05.02.16 Äripäev
Eesti Energia solgib turgu Kaebaja hinnangul on juhtkirjas esitatud tõele mitte vastavat, eksitavat ja moonutatud infot. Pressinõukogu otsus
Äripäev ei ole eksinud ajakirjanduseetika koodeksi vastu. Pressinõukogu leiab, et Eesti Energia oleks võinud võtta vastu Äripäeva pakkumise oma seisukohtade avaldamiseks.
629 Orsent OÜ
04.02.16 Delfi, Eesti Päevaleht
Urmas Sutrop: Kremli ajupesu eesmärk on panna eestlased ja venelased ühiselt valitsust kukutama Kaebaja leiab, et artiklis on avaldatud Orsent TV kohta valeinfot. Pressinõukogu otsus
Eesti Päevaleht ja Delfi rikkusid ajakirjanduseetika koodeksi punkti 3.5., mis näeb ette, et toimetus kontrollib info tõesust ja allikate usaldusväärsust, seda ka juhul kui materjali autoriks ei ole toimetuse töötaja. Samuti rikkusid Eesti Päevaleht ja Delfi koodeksi punkti 5.3., mis näeb ette, et ebaõige info ilmumise korral tuleb avaldada parandus. Pressinõukogu hinnangul tulnuks Eesti Päevalehel ja Delfil koheselt Orsent OÜ kirjale vea kohta reageerida ning artikkel parandada. Pressinõukogu leiab, et parandusega poolteist kuud viivitamine ei ole põhjendatud.
628 Mari Martin, Kaisa Sakarias
01.02.16 Äripäev
Tallinn Dollsi hämarad ärikombed Kaebajad ei ole rahul, et nende valdavalt positiivsed kommentaarid on pandud negatiivsesse valgusesse. Mari Martin leiab, et artikkel sisaldab faktivigu. Pressinõukogu otsus
Äripäev ei ole eksinud ajakirjanduseetika koodeksi vastu. Pressinõukogu ei kahtle esitatud materjalide põhjal allikate usaldusväärsuses. Samuti kinnitab ka kaebaja arvete tasumisega hilinemist. Ülejäänud kaebaja poolt viidatud faktivead ei leidnud kinnitust.
627 Janno Lehemets
28.01.16 Eesti Päevaleht
Kahtlus: Paide sihtasutuse juhatuse liikme koht sokutati "oma poisile" Kaebaja leiab, et artikkel sisaldab tema kohta valeandmeid ja ebatäpsusi. Pressinõukogu otsus
Leht rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu leiab, et info kaebaja kohta on artiklis, kaebaja esitatud dokumentides ja toimetuse vastuses vastuoluline ning sellest tulenevalt tekib kahtlus loos oleva väite kohta, et kaebaja on kriminaaluurimise all. Samuti rikkus leht koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled.
626 Tallinna TV
22.01.16 Delfi
Delfi fotod otsestuudiost: Savisaar ei välista presidendiks kandideerimist Kaebaja ei ole rahul, et Delfi tegi pilte salaja toimetuse neljanda korruse akna tagant. Kaebaja märkis, et seetõttu sattuseid kaadrisse inimesed, kes seda poleks soovinud. Pressinõukogu otsus
18.02.16 TAUNIV:
Delfi rikkus ajakirjanduseetika koodeksi punkti 3.7., mis ütleb, et ajakirjanik hangib heli- ja pildiülesvõtteid ning info avalikult ning erandid on lubatud ülekaaluka avaliku huvi olemasolul, kui materjali pole võimalik teisiti hankida. Pressinõukogu hinnangul ei olnud antud telesaate pildistamisel ülekaalukat avalikku huvi.
625 Põhja-Tallinna valitsus
21.01.16 Eesti Päevaleht
Revisjonikomisjoni liige otsib Põhja-Tallinna "kadunud arveid" Kaebaja hinnangul on artiklis ja selle pealkirjas ebatäpne, eksitav ja moonutatud info. Pressinõukogu otsus
18.02.16 ÕIGEKSMÕISTEV:
Päevaleht ei ole eksinud ajakirjanduseetika koodeksi vastu. Pressinõukogu leiab, et kaebaja oleks pidanud Eesti Päevalehele antud vastustes välja tooma, et osasid dokumente ei ole, sest nende koostamise kohustus puudus. Pressinõukogu ei pea artikli pealkirja eksitavaks.
624 MTÜ Eesti Vanemad
20.01.16 Delfi, Eesti Päevaleht
"Kremli-meelne ja häälekas "lastekaitse" rühib Eesti poliitikasse" ja seotud artiklid Kaebaja hinnangul sisaldavad artiklid tõsiseid süüdistusi ja faktideta väiteid. Kaebaja ei ole rahul, et toimetus ei avaldanud vastulauset. Pressinõukogu otsus
Delfi ja Eesti Päevaleht ei ole eksinud ajakirjanduseetika koodeksi vastu. Pressinõukogu hinnangul on kaebajale sõna antud ja MTÜ on saanud võimaluse Kremli-meelsuse süüdistused ümber lükata.
623 Eesti Autorite Ühing
18.01.16 Eesti Ekspress
Mart Sander tasub, hambad ristis, Eesti autorite ühingu arve Kaebaja leiab, et artikkel sisaldab moonutatud fakte. Samuti ei ole kaebaja rahul, et leht ei avaldanud kaebaja vastulauset täismahus. Pressinõukogu otsus
Ekspress rikkus ajakirjanduseetika koodeksi punkti 4.4., mis näeb ette, et konflikti sisaldava materjali puhul peab ajakirjanik ära kuulama kõik osapooled. Kuigi artikkel sisaldas EAÜ kirja Bel-Etagele, ei küsinud ajakirjanik EAÜ esindajalt teatri CD kohta midagi. Artikli puhul on kirjeldatud seega kahte juhtumit, kuid sõna on antud EAÜle vaid ühe juhtumi osas. Teistes ajakirjanduseetika koodeksi punktides rikkumist ei ole.
622 Isamaa ja Res Publica Liit
14.01.16 Eesti Päevaleht
Hiigelpettuse süüdistuse saanud suurärimees: tegelikult uuritakse, kuidas rahastatakse IRLi Kaebaja leiab, et ajakirjaniku üks küsimus on spekulatiivne, sisaldab valeväiteid ja eksitab lugejaid. Pressinõukogu otsus
Päevaleht ei ole eksinud ajakirjanduseetika koodeksi vastu. Tegemist oli intervjuuga ja ajakirjanik esitas selle käigus küsimusi. IRLi puudutav oli intervjueeritava arvamus. Lisaks sai IRL võimaluse vastulauseks, mis avaldati veebis juba samal päeval.